
PËR FINANCIMIN E ZGJEDHJEVE TË PJESSHME PËR DEPUTET, 
NË ZONËN ZGJEDHORE NR.98

Në mbështetje të nenit 100 të Kushtetutës, të nenit 29, të ligjit nr.8379, datë 29.7.1998, “Për hartimin dhe zbatimin e Buxhetit të Shtetit në Republikën e Shqipërisë“, dhe të nenit 7, të ligjit nr.8718, datë 19.12.2000, “Për Buxhetin e Shtetit, të vitit 2001”, me propozimin e Ministrit të Financave, Këshilli i Ministrave

V E N D O S I:

1. Komisioni Qendror i Zgjedhjeve, të përdorë fondin prej 3 200 000 (tre milionë e dyqind mijë) lekësh, për financimin e zjgedhjeve të pjesshme për deputet, në zonën zgjedhore nr.98, që zhvillohen më datë 18 nëntor 2001.
2. Ky fond të përballohet nga zëri “fondi rezervë“ i Komsionit Qendor të Zgjedhjeve, i miratuar për financimin e fushatës zgjedhore, për Kuvendin e Republikës së Shqipërisë, me vendimin nr.301, datë 12.5.2001, të Këshillit të Ministrave, “Për një shtesë fondi në buxhetin e vitit 2001, miratuar për Komisionin Qendror të Zgjedhjeve, për financimin e fushatës zgjedhore për np Kuvendin e Republikës së Shqipërisë“, të ndryshuar me vendimet nr.352, datë 23.5.2001, dhe nr. 405, datë 11.6.2001, të Këshillit të Ministrave.
3.  Ngarkohen Ministria e Financave dhe Komisioni Qendror i Zgjedhjeve për zbatimin e këtij vendimi.
Ky vendim hyn në fuqi pas botimit në Fletoren Zyrtare.

